kardosdrur/scandi-wiki huggingface dataset:
Gudskog

Gudskog (tysk Gotteskoog sønderjysk Guskåw nordfrisisk Gutskuuch) er med et areal på 10.400 ha Nordfrislands største kog. Kogen befinder sig syd for Aventoft og Rudbøl. Det tyndt beboede område ligger op til 2 meter under havniveauet.

I middelalderen bestod store dele af den nordfrisiske marsk af små af priler adskilte øer og halvøer. Landsbyerne lå på ophøjede værfter. Den første kog i området, som var beskyttet af et ringdige, var den i 1436 oprettede Vidingherred Kog, hvis nordlige dige i dag udgør grænsen mellem Danmark og Tyskland. Området mod øst var derimod ikke sikret mod oversvømmelser. For at beskytte området, startede i 1500-tallet enorme inddigningsarbejder. Vidåen blev afdæmmet og diget mellem Højer og Rudbøl blev oprettet. Vidåens løb blev reguleret gennem en række sluser. I 1556 lykkedes inddigningen af både Højerkog, Tønderkog og Møgeltønderkog. Som følge heraf mistede Tønder sin direkte forbindelse til Nordsøen. Helt afsluttet blev arbejderne dog først med indvielsen af kogens ydre dige i 1566.

Det inddigede kogslandskab kom til at hedde Gudskog. Kogen omfattede også byerne Nykirke og den på en gestø liggende by Aventoft. Trods de nyoprettede diger kom det i de følgende år flere gange til digebrud. Den sidste store oversvømmelse fandt sted i 1825.

Det inddæmmede land må hele tiden afvandes ved hjælp af pumper. I efterkrigstiden gjorde dieselpumper det muligt at afvande større dele af kogen helt ned til 2,50 meter under havniveauet. Kogens faste vandområde blev dermed stærkt reduceret. En del af det forhenværende vandområde blev beplantet med skov, mens en mindre del af kogen forblev vådområde.

Med hensyn til økologiske krav startede delstaten Slesvig-Holsten mellem 1982 og 1985 en genoprettelse af Gudskog Søen. Den cirka 600 ha store sø er i dag et enestående hjemsted for traner, sildemåger, fiskeoddere og den sjældne havørn.

Litteratur 
 Malene Gottburgsen, Wolfgang Hassenpflug: Der Gotteskoog. Landschaft und Bewohner im Wandel der Jahrhunderte. Bock, Bad Honnef 1991,

Eksterne henvisninger 
 Kort over Gudskogen  (PDF-Datei; 535 kB)

Koge
Nordfrisland
Thorbjørn Berntsen

Thorbjørn Berntsen (født 13. april 1935 i Skillebekk, Øvre Grorud i Oslo) er en tidligere norsk politiker og minister for Arbeiderpartiet (Ap). Han arbejdede som skibsrørlægger på Nylands Verksted og som oplysningssekretær i fagbevægelsen.

Berntsen var Miljøminister 1990–1997, og blev i sin tid kendt som modstander af det britiske anlæg Sellafield. Det vagte international opsigt da han kaldte sin britiske kollega John Gummer en "drittsekk" i forbindelse med et skænderi om syreregn og Sellafield-anlægget. Berntsen kom med karakteristikken på norsk, men udtalelsen ble af engelske aviser oversat som "John Gummer is the biggest shitbag I have ever met".

Han var stortingsrepræsentant fra 1977 til 1997, men mødte allerede som supleant i 1971. Han blev næstformand i Ap i 1989. 

Før politikken arbejdede Berntsen som skibsrørlægger i Nylands verksted i 1951-1966, og er en af få centrale Ap-politikere i nyere tid som har en baggrund som industriarbejder.

Berntsen har også været hovedmanden bag den arbejdsmiljølov Norge har i dag. På baggrund af dette har han i Norge fået titlen "arbejdsmiljølovens far".

Ekstern henvisning 
 Stortinget.no – Biografi

Personer fra Oslo
Miljøministre fra Norge
Stortingsrepræsentanter fra Arbeiderpartiet
Palo Alto

Palo Alto er en by beliggende i Santa Clara County i delstaten Californien, USA. Den har delvis selvstyre, defineret ved byens egen lovgivning (amerikansk Charter city). Byens lovgivning er i stor grad uafhængig af nationale love.

Byen er beliggende ved San Francisco-bugten og omfatter en del af universitetet Stanford University og er hovedkvarter for mange af Silicon Valleys højteknologiske virksomheder.

Eksterne henvisninger 

 Palo Altos officielle hjemmeside 

Byer i Californien
Forstæder til San Francisco
Whiplash Protection System

WHIPS, et akronym for Whiplash Protection System, er et bilsikkerhedssystem til at forebygge piskesmældsskader ved påkørsel bagfra. WHIPS er udviklet af den svenske bilfabrikant Volvo og introduceres første gang i 1998 i Volvo S80.

WHIPS består af aktive ryglæn i bilens forsæder som beskytter rygsøjle og nakke, og som aktiveres ved påkørsel bagfra.

Se også 
 SIPS

Bilsikkerhed
Volvo Cars
Turid Birkeland

Turid Birkeland (født 5. november 1962 i Haugesund - død 24. december 2015 i Oslo) var en norsk politiker fra Arbeiderpartiet. Hun var kulturminister i Thorbjørn Jaglands regering fra 25. oktober 1996 til 17. oktober 1997. Hun var også forfatter, og hun har været kulturchef og Tv-vært i NRK.

Turid Birkeland fik sin videregående uddannelse ved Bjerke videregående skole i Oslo, og har ex.phil som højeste universitetsgrad.

Birkeland er tidligere leder af AUF (1989-1992) og leder for Ja-aksjonen for norsk EU medlemskab i 1994. I 1996 blev hun hentet af Jagland til at være Åse Klevelands efterfølger som kulturminister. I den position sad Birkeland i et år. I perioden 1986 til 1989 var hun fast mødende supleant i Stortinget. Hun har også arbejdet for Norges LOs kontor i Bruxelles.

Turid Birkeland har været kulturchef i NRK. Hun var vært på programmet "Silikonfri sone" på TVNorge, og har også været vært på TV+ (1995).

Bibliografi 
 Turid Birkeland og Sigurd Sandvin. Alle fakta på bordet. Oslo, 1992 EU-fakta
 Stockholm – Din guide til storbyen!. Damm, 2001 
 London – Din guide til storbyen!. Damm, 2005.

Referencer

Eksterne henvisninger 

 

Faglitterære forfattere fra Norge
Rejsebogsforfattere fra Norge
Journalister fra Norge
Tv-værter fra Norge
Stortingsrepræsentanter fra Arbeiderpartiet
Kulturministre fra Norge
Norsksprogede forfattere fra Norge
Personer fra Haugesund
Thailandbugten

Thailandbugten eller Siambugten er en lavvandet del af det Sydkinesiske hav.

Geografi 
Thailandbugten omgives af Cambodia, Thailand og Vietnam. Den nordlige spids af bugten er Bangkokbugten ved mundingen af Chao Phraya-floden. Bugten har et areal på omkring 320.0000 km². Afgrænsningen af bugten er defineret af en linje mellem Kap Bai Bung i det sydlige Vietnam (lige syd for Mekongflodens udmunding) til byen Kota Baru på den malajiske kyst. På højden af den sidste istid eksisterede Thailandbugten ikke, på grund af det lavere vandspejl. Stedet var en del af Chao Phraya floddalen.

Thailandbugten er forholdsvis lavvandet. Gennemsnitsdybden er 45 meter og den største dybde er ikke mere end 80 m. Dette betyder, at vandet udskiftes langsomt, og den kraftige tilstrømning af vand fra floderne betyder at vandet har et lavt saltindhold (3,05-3,25%) er er rigt på sedimenter. Kun på de større dybder flyder der vand med et højere saltindhold (3,4%) ind i bugten fra det Sydkinesiske hav og fylder den centrale lavning under en dybde af 50 meter. De største floder med udløb til bugten er Chao Phraya (herunder dens biflod Tha Chin), Mae Klong og Bang Pakong, og i mindre omfang Tapi-floden som løber ud i Bandonbugten i den sydvestlige del af bugten.

Turisme 
Thailandbugten rummer mange koralrev, og derfor adskillige feriesteder for dykkere. På grund af vandets tropiske temperaturer er det populært blandt turister. Nogle af de mest populære turiststeder i Thailandbugten er øerne Koh Samui og Koh Phangan i Surat Thani provinsen, Pattaya i Chonburi provinsen, Hua Hin, Koh Samet og Koh Chang. 

Koh Tao er et centrum for dykkerturismen.

Territoriale stridigheder 
Der er territoriale stridigheder i området mellem Malaysia, Thailand, Cambodia og Vietnam. 

 Især Malaysia og Thailand har valgt i fællesskab at udvikle de omstridte områder, som omfatter øerne Ko Kra og Ko Losin.

 En langvarig strid mellem Cambodia og Vietnam i Thailandbugten drejer sig fortrinvis om øen Phú Quốc, som ligger ud for Cambodias kyst. Cambodia kræver også 48.000 km² af kontinentalsoklen.

Referencer 

Thailands geografi
Vietnams geografi
Cambodjas geografi
Bugter
Sydkinesiske Hav
Grigorij Sinovjev

Grigorij Jevsejevitj Sinovjev (, ; født 8. september 1883, død 25. august 1936) var en sovjetisk politiker, statsmand og revolutionær.

Sinovjev var leder af Petrogradsovjetten (efter 1924 Leningradsovjetten). Han var endvidere medlem af Politbureauet 1919-26 og leder af Komintern 1919-26.

Sinovjev var en fremtrædende repræsentant for venstreoppositionen sammen med Kamenev og Trotskij og var som sådan en af Stalins hovedmodstandere i kampen om magten i Sovjetunionen efter Lenins død. Han blev dømt til døden under Moskvaprocesserne og skudt i en celle under Lubjanka-fængslet i 1936.

Eksterne henvisninger

 Grigory Zinoviev Arkiv, del af Marxists Internet Archive, på engelsk.

Politikere fra Sovjetunionen
Forældrerådgivningen

Forældrerådgivningen er en uvildig rådgivning, som har til formål at give råd og vejledning til forældre, der oplever, at deres børn har problemer i folkeskolen, og til alle parter omkring folkeskolen. Rådgivningen drives af Skole og Forældre og baserer sig på frivillige rådgivere.

Forældrerådgivningen blev oprettet i 2006 med hjælp fra SATS-puljemidler. I dag finansieres rådgivningen med hjælp fra Undervisningsministeriet.

Se også 
 Folkeskoleforældre
 Forældrestemmen

Eksterne henvisninger 
Forældrerådgivningens hjemmeside 

Folkeskolen
Organisationer fra Danmark
Regeringen Gro Harlem Brundtland III

Gro Harlem Brundtlands tredje regering var Norges regering 3. november 1990 til 25. oktober 1996. Det var en ren Arbeiderparti-regering.

Brundtland III, Regeringen Gro Harlem
Flughafen Hannover

Flughafen Hannover-Langenhagen også benævnt Hannover Airport, Langenhagen Airport (IATA: HAJ, ICAO: EDDV), er en international lufthavn tæt på den lille by Langenhagen, 10 km nord for Hannover, i Region Hannover, i delstaten Niedersachsen, Tyskland.

Historie 
Efter kun 5 måneders byggeri indviedes 26. april 1952 terminalbygningen og en 1680 meter start- og landingsbane. Den nye lufthavn afløste Flughafen Hannover-Vahrenwald der ikke længere kunne udvides på grund af dens placering tæt på Hannovers centrum. Samtidig med åbningen kom flyselskaberne British European Airways, SAS og Pan Am til. I årene efter startede også KLM (1953), Air France (1954) og Lufthansa (1955) ruter fra lufthavnen.

I 1956 begyndte de første charterfly at afgå fra Hannover. Det var ruter til Mallorca og Costa Brava. 7. oktober 1956 åbnede Lufthansa ruten Hamburg-Hannover-Frankfurt med et DC-3 fly. 4 rejsearrangører fløj i alt 130 charterflyvninger i 1957.

2 millioner passagerer brugte i 1970 lufthavnen og i 1971 startede Condor en rute til Palma de Mallorca med et Boeing 747-100 fly. Samme år åbnede politiet en helikopterdeling med base i Langenhagen. De opererer i dag med flere helikoptere fra stedet. 

De 3 terminaler betjente i 2008 5.637.965 passagerer og er dermed Tysklands 9. største. Royal Air Force bruger den militære terminal D til transport af personel.

Eksterne henvisninger 

 Flughafen Hannover-Langenhagen's officielle hjemmeside 

Hannover
Etableret i 1952
Hannover
Hannover
Lubjanka

Lubjanka (, ) er det populære navn for FSB's hovedkvarter og tilknyttede fængsel ved Lubjankapladsen i Moskva. Det er en stor bygning med en facade af gule mursten, designet af Alexander V. Ivanov i 1897 og udvidet af Aleksej Sjtjusev i 1940-1947.

Lubjanka blev oprindeligt bygget i 1898 og brugt som lejlighedskompleks og er kendt for sine smukke parketgulve og lyse grønne vægge.

Efter oktoberrevolutionen blev bygningen anvendt som hovedkvarter for det hemmelige politi, Tjekaen, senere kendt som NKVD og fra 1954 til 1991 KGB.

Eksterne henvisninger 

Bygninger, konstruktioner og anlæg i Moskva
Sigbjørn Johnson

Sigbjørn Johnsen (født 1. oktober 1950 i Lillehammer) er en norsk politiker fra Arbeiderpartiet. Han har siden 2009 været Norges finansminister.

Han blev valgt til Stortinget fra Hedmark første gang i 1977, efter at have været supleant fra 1973 og fast mødende for Odvar Nordli siden 1976. Johnsen var for første gang finansminister mellem 1990 og 1996. Den 20. oktober 2009 blev han igen udpeget til ny finansminister i Regeringen Jens Stoltenberg II. I perioden 1997-2009 var han amtmand i Hedmark.

Han har været medlem af, og ledet, en række offentlige udvalg, deriblandt Pensionskommissionen. 

Johnsen er opvokset i Stavsjø i Nes i Hedmark, og er i dag bosat i Brumunddal. Han har været bestyrelsesformand i den norske afdeling af SOS-børnebyer siden 2004.

Johnsen blev udnævnt til ny bestyrelsesformand i Norsk Tipping AS af Kultur- og kirkeministeriet 21. maj 2008.

Ekstern henvisning 
 Stortinget.no – Biografi

Regeringen Jens Stoltenberg II
Finansministre fra Norge
Stortingsrepræsentanter fra Arbeiderpartiet
Personer fra Lillehammer
The Wiz

The Wiz er en musical fra 1978, lavet af folkene fra Mowtown Productions. Musicallen er ment som en amerikansk fortolkning af L. Frank Baums historie om Troldmanden fra Oz.

Musicals fra USA

de:The Wiz – Das zauberhafte Land
Unionsborgerskab

Unionsborgerskab er en betegnelse for en række rettigheder, der er tildelt statsborgere i EU's medlemsstater. Unionsborgerskabet blev indført i 1992 ved vedtagelsen af Maastricht-traktaten. Enhver statsborger i en EU medlemstat har efter Maastricht-traktaten tillige Unionsborgerskab. Unionsborgerskabet giver en række rettigheder i form af bl.a. ret til fri bevægelighed og ophold inden for EU, stemmeret og valgbarhed til kommunalvalg og valg til Europaparlamentet samt diverse rettigheder knyttet til diplomatisk og konsulær beskyttelse. 

Unionsborgerskab komplementerer nationalstaternes statsborgerskab, men erstatter ikke dette. Denne præcisering blev skrevet ind i Amsterdamtraktaten. Tanken på dette fælles borgerskab voksede frem i 1970'erne.

Se også 

 EU's traktater
 Schengen-samarbejdet

Eksterne henvisninger 
Kommissionens beskrivelse af Unionsborgerskab

EU
Benedikte Ask Skotte

Benedikte Ask Skotte (født 5. februar 1965) er forhenværende landsformand i Skole og Forældre og mor til fem.

Hun blev uddannet som cand.agro. fra KU-LIFE (tidl. KVL) i 1993 og har arbejdet som landmand og undervist på Landbrugsskolen Sjælland. Hun blev i 2005 næstformand i Skole og Forældre og var landsformand fra 2008-2012.

Referencer 

Agronomer fra Danmark
Landmænd fra Danmark
Foreningsformænd fra Danmark
Jan Henry Olsen

Jan Henry Tungeland Olsen (født 20. august 1956 i Bergen, død 10. juli 2018) var en norsk politiker (Ap). Han var Norges fiskeriminister fra 4. september 1992 til 25. oktober 1996.

Olsen tog studentereksamen fra handelsgymnasiet i Tromsø i 1976. Siden studerede han jura, samfundsvidenskab og socialøkonomi på Universitetet i Tromsø fra 1976 til 1982. Parallelt med studierne arbejdede han som journalist i Andøya Avis, Nordlys og NRK. I 1983-84 arbejdede han som videnskabelig assistent ved Universitetet i Tromsø. I 1984 fik han job som økonomikonsulent i Fiskeindustriens Landsforening, et job han havde til han i 1986 blev administrerende sekretær i Troms Fiskarfylking. Fra 1990 var han informationschef i Norsk Hydro, men han sluttede der, da han i 1991 blev fylkeborgmester i Troms Fylke. 

Efter tiden som fiskeriminister arbejdet Olsen som seniorkonsulent. I 1997 blev han direktør for Biosoft AS. Den stilling havde han, indtil han blev administrerende direktør i Tromsø Idrettslag i 2003. I 2005 blev han projektmedarbejder i NorthNorway i Bruxelles. Da projektet var slut, blev han specialrådgiver i Storebrand.

Olsen blev i en alder av bare 51 diagnostiseret med Alzheimers sygdom.

Politisk kariere 
Olsen blev valgt til Troms Fylkesting i 1983 mens han var leder af Troms AUF. Posten havde han til han blev fiskeriminister, fra 1991 var han fylkesborgmester. Som fylkespolitiker var han også leder for fylkesskolestyret, ligestillingsudvalget og plan- og erhvervsudvalget. I 2002 blev han valgt til medlem af Universitetet i Tromsøs bestyrelse. 
I 1998 blev han medlem af Arbeiderpartiets Europaudvalg, en post han havde i to år, og da han sluttede som fiskeriminister, blev han leder af partiets ad hoc-udvalg om fiskeripolitik.

Henvisninger

Eksterne henvisninger 
 Biografi hos Stortinget.no
 Norske fiskeriministre
 Projektmedarbejder hos NorthNorway

Personer fra Bergen
Fiskeriministre fra Norge
Politikere fra Arbeiderpartiet
Tove Strand

Tove Kristine Strand (tidligere Tove Kristine Strand Gerhardsen) (født 29. september 1946) er en norsk politiker og minister for Arbeiderpartiet og embedskvinde.

Hun er uddannet socialøkonom ved Universitetet i Oslo. Strand var socialminister fra 1986–1989, og arbejds- og administrationsminister fra 1990–1992, begge gange under Gro Harlem Brundtland. Hun har haft flere stillinger som statssekretær for tidligere arbeiderparti-regeringer. Fra 1997–2005 ledede hun Norad. Hun har tidligere haft direktørstillinger ved Rikshospitalet og Norges forskningsråd. Hun blev sommeren 2005 udnævnt til administrerende direktør for Ullevål universitetssykehus, og efterfulgte Helge Kjersem.

Socialministre fra Norge
Arbejdsministre fra Norge
Administrationsministre fra Norge
Politikere fra Arbeiderpartiet
Oddny Aleksandersen

Oddny Ballo Aleksandersen (født 5. februar 1942 i Vadsø) er en norsk politiker og tidligere minister for Arbeiderpartiet.Hun var administrationsminister 1992–1993 i Regeringen Gro Harlem Brundtland III.

Aleksandersen er uddannet cand.mag. med i statsvidenskab fra Universitetet i Tromsø, norsk og historie fra Norges lærerhøgkole i Trondheim og har en læreruddannelse fra Lærerskolen i Nesna. 

Hun startede sin karriere som lærer i Kirkenes, derefter fulgte flere år som programsekretær ved NRK Finnmark. Efter perioden som minister gik hun tilbage til sin stilling som rådgiver inden for videreuddannelse ved Universitet i Tromsø.

Ekstern Henvisning 
 Biografi stortinget.no

Politikere fra Arbeiderpartiet
Administrationsministre fra Norge
Oktroj

En oktroj eller oktroy (af fransk octroi ≈ bevilling og latinsk auctoritas ≈ indflydelse) er et privilegiebrev fra staten til at drive en bestemt form for økonomisk virksomhed eller selskab. De første danske aktieselskaber og banker måtte så have kongens oktroj for at kunne oprette selskabet. Den første danske aktievirksomhed, som udstedes en oktroj var det 1616 stiftede Ostindiske Kompagni. En oktroj gjorde det muligt at tiltrække viden og kapital til landet uden selv at investere kapital. 

Oktrojer kom også til anvendelse ved de store inddigningsprojekter ved Sønderjyllands vestkyst. Både den danske konge og den gottorpske hertug gav på den måde investorerne vidtgående rettigheder til de koge, de havde oprettet. Oktrojerne gav kogene blandt andet en selvstændig forvaltning og skattefrihed i en længere periode. Blandt de nyopstående oktrojerede koge var Gammel Frederikskog (inddiget 1692), Rudbøl Kog (inddiget 1715) og Ny Frederikskog (inddiget 1861). Den danske adelsmand Jean Henri Desmercières lykkedes det ved hjælp af en kongelig oktroj at inddige hele bugten ved Bredsted.

Se også 
Accise - an afgift, som på engelsk og fransk kan hedde "octroi" (og på russisk og ukrainsk "Октруа")

Retshistorie
Økonomisk historie
DØNHO

Danske Øre-Næse-Halslægers Organisation (DØNHO) indgår i Foreningen af Speciallæger (FAS).

Organisationen optager som medlemmer enhver læge, der er medlem af Lægeforeningen og i henhold til lov om udøvelse af lægegerning har opnået tilladelse til at betegne sig som speciallæge i oto-rhino-laryngologi.

Ekstern henvisning 
 Organisationens hjemmeside 

Foreninger fra Danmark
Gunnar Berge

Gunnar Berge (født 29. august 1940 i Etne) er en norsk politiker (Ap) og tidligere minister. 

Berge var lokalpolitiker i Stavanger fra 1963. Han var valgt til Stortinget for Rogaland fra 1969 til 1993. Han var finansminister 1986–1989 og kommunalminister 1992–1996. Han var parlamentarisk leder for Arbeiderpartiets stortingsgruppe 1990–1992.

Berge var industriarbejder fra 1957 til 1964. Han har været medlem af Den Norske Nobelkomite siden 1997 og formand fra 2000 til 2002. 

Berge blev ansat som oliedirektør i 1990, men tiltrådte ikke stillingen før ved årsskiftet 1997, fordi han var stortingsrepræsentant og kommunal- og arbejdsminister. Den 26. juni 2007 annoncerede han, at han gik af som oliedirektør for at blive bestyrelsesformand i det statsejede olieselskab Petoro.

Ekstern henvisning 
 Stortinget.no – Biografi

Finansministre fra Norge
Kommunalministre fra Norge
Stortingsrepræsentanter fra Arbeiderpartiet
Ministre for nordisk samarbejde fra Norge
Matz Sandman

Matz Sandman (født 19. januar 1948 i Ballangen) er en norsk forfatter, embedsmand og tidligere politiker og minister fra Arbeiderpartiet.

Sandman var børne- og familieminister i Regeringen Gro Harlem Brundtland III i godt et års tid fra 3. november 1990 til 14. november 1991.

Sandman er nu fylkesrådmand i Buskerud, og han har tidligere været rådmand i Tromsø , Bærum og Andøy.
Han er uddannet civiløkonom fra Norges Handelshøyskole, og var i en periode efter uddannelsen økonomichef i Club 7.

Bibliografi 
 1999 95 teser for godt lederskap med forklaringer (sammen med Odd Nordhaug) 
 2001 Matz mener- Ti år som spaltist i Kommunal rapport 
 2001 Lederens Katekismus (Børsens Forlag i København, sammen med Odd Nordhaug) 
 2006 Lederens bok (sammen med Odd Nordhaug)

Kilder 
 www.stortinget 

Børne- og familieministre fra Norge
Faglitterære forfattere fra Norge
Embedsmænd fra Norge
Politikere fra Arbeiderpartiet
Norsksprogede forfattere fra Norge
Grete Berget

Grete Berget (født 25. marts 1954 i Vinstra i Gudbrandsdalen i Oppland, død 9. november 2017) var en norsk journalist og politiker (Ap). Hun var informationschef ved statsministerens kontor i 1988, personlig rådgiver for Gro Harlem Brundtland i 1989, børne- og familieminister fra 1991 til 1996 og informationschef i Arbeiderpartiet fra 1998 til 2001. Siden 2002 var hun rådgiver i Europabevegelsen, og siden 2003 var hun dens generalsekretær.

Referencer 

Journalister fra Norge
Politikere fra Arbeiderpartiet
Børne- og familieministre fra Norge
Musik og Teaterhøjskolen

Musik og Teaterhøjskolen (indtil 2000: Den Sønderjyske Højskole for musik og teater) var en dansk folkehøjskole i Toftlund, Sønderjylland, som specialiserede sig i linjefagene
musik, 
sang, 
lydteknik, 
elektronisk musik, 
teater
og nycirkus. 

Højskolens formål var blandt andet at styrke både de faglige, personlige og almene kvalifikationer hos eleverne.

Højskolen åbnede i juli 1984 med officiel indvielse af Dronning Ingrid den 24. november 1984. Initiativtagere til at etablere højskolen var Henrik Svane og Lars Bo Smith. Skolen hed oprindeligt 'Den Sønderjyske Højskole for musik og teater, men skiftede navn i år 2000.
Højskolen havde plads til 60 elever

Højskolen profilerede sig siden starten i 1984 på et højt fagligt niveau indenfor rytmisk musik og teater. Siden kom nye linjer til, men alle fokuserede på arbejdet omkring scenen. Det gav gode muligheder for tværfagligt samarbejde og store fælles projekter.

Skolen havde professionelle studier, øvelokaler til rytmisk musik, øvelokaler med klaverer/flygler, dansesal, separat teaterhus med 500 m² sal til forestillinger og koncerter med plads til 300 tilskuere, kostumekælder, paryksamling og meget andet.

Mange elever brugte skolen som afklaringsforløb, før de påbegyndte studierne på diverse skoler bl.a. Musikalsk Grundkursus (MGK), universiteter, teaterskoler og konservatorie.

Skolen lå i Toftlund, Sønderjylland, og som teater- og musikhøjskole hørte den til en af landets ældste.

I 2022 gik skolen konkurs og lukkede.

Referencer

Eksterne henvisninger 
 Musik og Teaterhøjskolens hjemmeside
 Musik og Teaterhøjskolens Facebook

Folkehøjskoler i Danmark
Musik fra Danmark
Bygninger, konstruktioner og anlæg i Tønder Kommune
Uddannelsesinstitutioner i Sønderjylland (i Danmark)
Etableret i 1984
Ophørt i 2022
Regeringen Jan P. Syse

Regeringen Jan P. Syse var Norges regering fra 16. oktober 1989 til 3. november 1990. Den var en koalitionsregering mellem Høyre (H), Kristelig Folkeparti (KrF) og Senterpartiet (Sp).

Syse, Jan P., Regeringen